Den norske keeper har ligeledes været ude af de to seneste liga-kampe for Aalborg Håndbold. Men trods sygdom var Ole Erevik på bænken for Aalborg Håndbold mod Team Tvis Holstebro uden at komme på banen, og sygdommen holdt ham helt væk fra truppen til kampen i Aarhus 26. december. Det norske landshold er dermed helt uden spillere fra Aalborg Håndbold til de to kampe i Kroatien, da Håvard Tvedten fortsat er skadet, og Kristian Kjelling har meldt fra til landsholdet. Han er for øvrigt også skadet i øjeblikket.

Opsummering:
Aalborg Håndbolds norske keeper, Ole Erevik, er fortsat ramt af influenza, og han er nu tvunget til at melde afbud til Norges to landskampe på udebane mod Kroatien på lørdag og på mandag.